एक कार बीमा पॉलिसी किसी विशेष अवधि के लिए मान्य होगी। इस अवधि के बाद, बीमा पॉलिसी समाप्त हो जाती है। नो क्लेम बोनस (एन.सी.बी) से लाभ उठाने के लिए समय पर इसका रिन्यूअल करने की सलाह दी जाती है।
यदि पॉलिसी समाप्त हो जाती है और आप 90 दिनों के भीतर इसे रिन्यू करते हैं, तो भी आपको एन.सी.बी से लाभ हो सकता है। 90 दिनों के बाद, आपको दुबारा विवरण भरना होगा और सर्वेक्षणकर्ता द्वारा आपके कार के निरीक्षण की प्रक्रिया शुरू करने की आवश्यकता है। साथ ही, एन.सी.बी खो जाने पर, प्रीमियम अधिक हो जाएंगे।